mteb/NusaParagraphTopicClassification huggingface dataset:
Pegulat rusia Khabib Nurmagomedov yang baru bae nyatoke pensiun merupoke atlet idola aku. Dio selalu ngebawa nilai nilai islam di kehidupannyo, makonyo dak kaget amen kesehatan, kebugarannyo terjamin. Dio dak minum alkohol sesuai syariat islam, idak jugo nato badannyo. Tapi rahasio dio biso sekuat itu dan jadi pegulat terbaek didunio yang dak pernah kalah adalah dulu dio selalu latihan gulat samo beruang. Kareno dulu bapaknyo dio jugo merupoke pegulat, jadi khabib kecik dididik bapaknyo untuk jadi pegulat pulo. Maso keciknyo khabib sudah belatih begulat samo beruang. Walaupun banyak wargo net yang ngecam aksi bapaknyo khabib tapi bapaknyo khabib punyonalasan kuat dan tebukti sekaranh khabib bukan pegulat sembarangan. Dio yang terkuat didunio.
Standar makanan bahayo apo idak buat dikonsumsi dipastike samo pemerintah lewat badan badan pengawas makanan samo minuman . Pemerintah make standar ini untuk ngejago masyarakat dari paparan makanan berbahayo yang mungkin bae biso kito makan. Dihimbau untuk kito sebagai konsumen biar dak khawatir samo makanan yg berpengawet untuk cek dulu makanan ataupun minuman di label kemasannyo . Jangan pernah mengkonsumsi makanan kemasan yang dak katek informasi apo apo dilabel kemasannyo. Dan pastike pulo makanan yang kito konsumsi sudah lewat uji makanan dan minuman sesuai standar pemerintah.Selain kandungan jangan lupo jugo untuk ngecek tanggal kadaluarso dari produk kemasan yg nak kito konsumsi.
Jinrikisha merupoke becak yang ditarik samo manusio, walaupun ditarik smao manusio tapi kecepatan becak ini mampu nyampek 30 sampek 40 km per jamnyo. Nah dijepang amen kamu berwisata biso mesen jinrishika untyk keliling ke tempat tempat wisata. Nah penarek jirinahika ini bukan cuma cowok bae, tapi ado jugo betino. Nah biasonyo penarek jirinshika ini sekalian sangai pemandu wisatonyo. Mereka jugo cerita ke wisatawan tentang sejarah-sejarah bangunan yang lagi kito datengi. Dan banyak dari mereka yang pacak ngomong bahaso indonesia. Amen lagi beruntung kamu malah pacak dapet penarek jinrishika yang ganteng, biasonyo disebut ikemen. nah tapi bisonyo mereka banyak yang mesen jadi agak susah.
Kami tejebak smao kehidupan kantor dan kehenyo susah ketemu jodoh? Nah ado Beberapo fakta yang harus kamu tau tentang pegawai kantoran. Yamg pertamo pegawai kantoran itu harus bangun pagi-pagi buto bir dak keno macet dan dak telat ke kantor, kerno kalo telat biso dipotong gaji dan itu lumayan nian. Yang keduo kerjoan dikantor itu banyak nian, apolagi kito tipe uwong hanga dk lemakan amen nolak gawean yang diserahke ke kito walaupun sebenernyo bukan tanggung jawab kito. Memang baleknyo sore, tpi jarang uwong yang balek sore kerno takut keno macet malah calek dijalan, jadi banyak legawai kntoran yang milih lebur dikantor biar biso cepet dapet promosi jabatan. Trus tuh amen lah balek kerumah, ternyato lah malem jadi pengenyo rebahan bae kerno lah kecapekan. Nah siklis ini terus bae mak itu dari senen nyampek ke hari jumat. Malah akdnag hari sabtu masih ado panggilan dadakan buat ke kantor. Akhernyo cumak punyo waktu libur haru minggu, dan itupun dibuat rebahan sambil nonton pilem. Jadi makmano nak betmeu jodoh amen sehari hari mak itu terus jadi budak korporet.
Dibalik bangunan yang megah, ado beberapo hotel yang nyimpen cerito mistis dibalik kemewahannyo. Mecak pengalaman beberapo pengunjungvdi hotel aqilla Bandung pernah cerito amen dio punyo pengalaman yang ngeri waktu nginep disano. ujinyo dio kesano akreno ado acara liburan kantor, kebetulan nian hotel lagi rame-ramenyo kareno di pesne samo kantor dio trus lift lobby yang nak ke pucuk jadi rame nian. akhernyo dio lewat belakang make lift tempatvamsoke barang-barang. Trus disano dio jingok banyak barang-barang yang ditutupi smao kain putih. Trus amen nak kemano-mano alsti dipeloki samo karyawan hotelnyo, trus amen dintanyo ngapo banyak nain barang yang ditutupi kaen putih? pegawainyo diem bae.
Sebagai pemakai catokan dan pernah nyoba catokan berbagai merek, aku biso ngasih pendapat amen catokan dengan hasil tebaek itu dipegang samo catokan merk glampalm dari korea. Menurut aku hasil catokannyo lembut dan idak kering. Selain itu hasil catokannyo biso tahan lebih lamo dari catokan laennyo. Aku punyo rambut yang terlalu keriting dan ngembang. Jadi memang susah buat aku nyari catokan yang bagus buat rambut aku. Dari awal aku nyoba banyak merk catokan mulai dari catokan merk chino yang dijual dipasar baru nyampe catokan yang beli di ace hardware dan terakher aku coba catokan glampalm. Menurut aku memang glampalm yang terbaek hasilnyo dirambut aku. Tapi memnag hargonyo agak mahal. Tapi menurut aku hargo yang mahal dak ngaruh amen hasilnyo biso sangat bagus.
Dijaman teknologi yang serba canggih ini, memang kito jugo harus nguasoi beberapo teknologi digital amen kito nak punyo bisnis. Bisnis dijaman ekonomi global mak ini iak make sistem samo caro lamo mecak dulu. Sekarang siapo bae biso jualan apo bae dari rumah. Dak perlu punyo toko yang bewujud kito sudah biso jual sesuatu. Walaupun dak ngatek wujud tokonyo tapi pembeli tetep ado. Nah itulah hebatnyo dijaman serba teknologi mak ini, menurut aku dengan adonyo banyak market place memang memudahke nian buat kito mulai bejualan. Keamjuan teknologi memang bikin memudahke kito di banayak aspek kehidupan. Mecak pengalaman aku bejualan jugo ngeraso mudah walaupun aku ngatek toko offline cumak buka toko di marketplace jugo biso banyak pelanggan dan lebih efisien waktu.
aku biso masak bukan kareno aku belajar masak, melaenke kareno kepepet harus biso masak. aku samo sekalai dak pernah belajar masak, meskipun samo mamak aku dirumah. Amen dirumah cuma njingoki mamak masak samo nyuci piring, itu bae tugasku dulu. tapi setelah ngekos dewekan di jakarta, galak dak galak aku jd biso masak untuk betahan idup. Nah dikosan aku galak masak ke budak kosan pulo, ujinyo aku amen bikin sambel lemak. nah aku nak bebagi resep sambel aku hasel pengalaman pribadi aku yo. trik dan tips buat sambel lemak tu kuncinyo ado di minyak yg dipake buat numis, minyaknyo kalo nak lemak make minyak jelantah bekas goreng wak asin. trus tu amen nak buat sambel ulek yang digoreng dulu usahake make api yg kecik bae dan biarke segalo bumbu mateng sempurna jangan sampek gosong. Kalo nak buat sambel tumis pete samo yang laennyo , triknya bumbu halusnyo harus dimasukke pas minyak panas dan ditumis nyampek tanek nian. percayo samo aku , sambel buatan kau pasti sedep dan harumnyo sampe kemano mano, sekali cium baunyo langsung telapar perut.
Sekarang banyak nian uwong yang make teknologi AI ( artificial Inteligance) alias kecerdasan buatan untuk menggambarke sosok wong wong terkenal jaman dulu yang belom ado jaman photo. Jadi cumak lewat patung atau arca bae biso digambarke perkiroan mukonyo dulu mak mano. Banyak video mak ini beredar di Instagram, youtube, facebook dan media social laennyo. Mereka nebak nebak perkiraan muko firaun, muko muko dewa dewi yunani. Bahkan kecerdasan buatan ini jugo biso buat poto jadi begerak biso senyum, nangis, ketawo dan laen sebagainyo. Jaman sekarnag memang lah canggih nian, bahkan muko wong biso diganti ganti seolah wong yang ngomong di bideo adalah si A , tapi ternyato itu si B. Bahayo memang amen dipake buat hal hal yang negatip, tapi kemajuan teknologi ini harus kito terimo dan kito peloki perkembangannyo.
Praktek poligami yang makin marak di Indonesia ini sebenernyo agak kurang biso diterimo samo hamper seluruh betino muslim di Indonesia. Kareno memang dalem prakteknyo banyak betino yang dirugike, selaen itu pulo banyak praktek ini disalahgunoke. Walaupun memang idak diharamke dalam ajaran agama Islam, tapi harus ado kajian ulan dari Majelis Ulamo Indonesia. Kareno praktek poligami yang dak sesuai aturan bebas dilakuke banyak uwong diluar sano. Mohon untuk ulama ulama, atau wong wong yang punyo kapasitas dalam agama untuk sering ngasih tau ke rakyat awam makmano poligami yang sebenrnyo harus dilakuke. Dan tolong jadilah contoh yang baik buat rakyat awam yang masih kurnag paham samo ajaran agamo islam.
Dijaman sekarang kito banyak mengenal aliran agamo baru yang bemunculan. Bahkan dibeberapo aliran agama yang baru bemunculan ini ado beberapo agama yang ngelakuke ritual keagamaan yanag agam aneh dan bahayo. Mecak di daerah filipina ado salah sikok aliran agama baru yang ngelakuke ritual penyaliban untuk memoeringatj hari jumat agung yang mano buat mereka yesus pado saat itu disalib untuk menebus  duso duso seluruh umat manusio. Uwong yang disalib merupoke uwong yang sukarela memang kehendak dio dewek untuk disalib demi menunjukan keimanan dia samo tuhannyo. Ritual penyaliban ini akhernyo memang jadi dayo tarik turis yang liburan ke filipina, tapi jugo ritual penyaliban ini dikritik smao beberapo gerejonkatolik kareno terlalu ngebahayoke.
Agam Islam merupoke agama tauhid, apo yang dimaksud samo agama tauhid tu yaitu agamo yang cuma nyembah sikok tuhan, dan itu cumak Allah SWT. Ketauhidan itu dibarengi samo keyakinan kito amen Allah SWT merupoke tuhan yang maha Esa artinyo sikok tuhan bae yang ado didunio ini. Diolah Allah SWT yang nyiptake, meliharo dan menentuke sagalo hal yang ado di kehidupan ini. Keyakinan inilah yang diterapke samo umat muslim yaitu " laillahaillallah " yang artinyo " tiado tuhan selaen Allah SWT ". Dalam Islam keesaan Allah SWT bukan masalh jumlahnyo tapi melenke Allah yang maha esa yang punyo 99 sifat yanag dak ado duonyo, dak biso disekutuke, atau dka katek yang biso menyamoi ke 99 sifat Allah SWT.
Pengen punyo usaho tapi tebentur samo modal yang dikit? Jangan khawatir, untuk ngebnagun usaho dijaman sekarang justru kamu dak perlu banyak modal dulu, yang penting kamu punyo jiwa pejuang yang tinggi dan keberanian untuk ngebuka usaha. Resiko sebuah binis itu semakin besak modal semakin besak resiko bangkrut. Jadi mulai bae dengan usaha kecik kecikan dari rumah, contohnyo mecak jualan makanan cepat saji, jualan ayam potong, jualan makanan frozen, atau bahkan jualan jasa dari rumah. Sengan mulai usaha dari rumah tentu kamu dak bakal mikirke duit untuk bayar tempat kamu. Untuk sistem jualnayo dijaman sekarang biso dengan bejualan online. Banyak uwong yang lebih seneng beli seuatu lewat jaso kurir dari penjualan online.
Bali merupoke salah sikok pulau di Indonesia yangvmayoritas wargonyo beragama hindu. Di agama hindu untyk upacaro kematian biasonyo disebut upacara ngaben. Upacara ngaben dalam agama Hindu ruponyo kareno konsep kepercayaan umat himdu samo kehidupan reinkarnasi ( ado kehidupan baru setelah kematin). Jadi amen ado umat hindu yang meninggal mako perlu untuk dibakar mayatnyo supayo balek ke alam dan ditero samo alam. Proses upacaro ngaben jugo panjang nian, mulai dari Ngulapin ( minta ijin kudai smao dewo), abes tuh Meseh lawang ( mbeneri kondisi jenazah yang terkubur lamo), Mesiram ( pemandian jenazah yang barh diangkat dari kuburnyo),Ngaskara ( penyucian jiwo), Nerpana ( nasih sesembahan untuk jiwo yang lah meninggal), Ngeseng Sawa ( proses pembakaran mayat), Nudik Ghalih ( ngumpulke abu jasad yang dibakar), terakhir Nganyut ( proses nganyutke jenazah di laut )
Cerito Isra Mi'raj Nabi Muhammad SAW dari Masjidil Haram ke Masjidil Aqsa di Palestina nyampek naek ke langit ke tujuh Sidratul Muntaha dalem semalem merupoke bukti kekuasaan samo kebesakan Allah SWT. Kato Isro asalnyo dari bahaso arab yang artinyo perjalanan malem, sedangke kato Isra’ artinyo perjalanan Nabi Muhammad Saw. Pas suatu malem dari Masjidil Haram ke Masjidil ‘Aqsha atau Baitul Maqdis di Palestina.Mi’raj artinyo naek atau menuju ke pocok, amen kato Mi’raj adalah naiknya Nabi Muhammad Saw. dari Masjidil ‘Aqsha menuju ke al Arsy (Sidrotul Munthaha) untuk ngadep Allah Swt. Isra’ Mi’raj berarti pertolongan dari Allah SWT buat Nabi yang mulio ini. Kejadian Isra Mi'raj terjadi di malem ke-27 Rajab dari tahun ke-10 maso kenabian. Pas Rasulullah tertidok, tibo-tibo malaikat Jibril ngedatengi Nabi Muhammad SAW dengan naek Buraq yang pacak belari kencang mecak kilat. Trus tu malaikat Jibril naikke Nabi Muhammad SAW ke pucuk Buraq ini trus tu dari sano beliau dinaikke ke langit dan njingok tando-tando kebesakan Allah SWT yang agung.
Hidup dijaman ini memang berdampingan nian samo kemajuan teknologi. Teknologi yang bekembang pun macem macem dan ado diberbagai bidang . Contohnyo bae pemakean teknologi di beberapo Mecak mobil yang sudah biso nyetir tanpo dikendalike manusio ini sudah mulai diluncurke dari beberapo tahun terakhir. Mobil mobil ini make teknologi Autonomous Vehicles, yang mano mobil biso nyetir dewek tanpo ado sopirnyo. Teknologi dasar yang dipake untuk pembuatan mobil yang punyo mode auto pilot ini make Artificiall Intelegence samo mechine learning. Meski mak itu, tapi sebagai penumpang mobil ini kito harus tetep bae behati hati dijalan. Pembuatan mobil ini bertujuan untuk ngebantu kito sebagai rakyat dan jugo otomotif yang lebih ramah samo lingkungan.
Lagu daerah merupoke lagu yang berasal dari daerah tertentu biso etnis , suku dan laen laen. Lagu daerah jugo biasonyo beisi syair dnegan bahasa daerah tertentu tentang kehidupan masyarakat sehari hari didaerah sano. Di Indonesia punyo banyak suku, etnis yang punyo berbagai macam bahaso jugo, jadi Indonesia jugo punyo banyak lagi darrah yang berasal dari berbagai macak etnis dan suku di Indonesia. Biasonyo lagu daerah memang idak kito tahu siapo penciptanyo, kareno lagi daerah ini memang ado sejak jaman dahulu dan biaso dipake masyarakat sehari hari, turun temurun ke setiap generasi. Setiap daerah ataupun suku dan etnis pasti punyo gaya masing masing di setiap lagi daerahnyo.
Banyak uwong yang nyari tempat buat healing alias liburan. Mungkin sakeng penatnyo idup , terlalu capek begawe jafi tiap ado tempat wisata viral dikit dem laju berebut wong nak kesano. Baru baru ini ado jembatan piral di klaten jawo tengah yang baru abe diresmike samo ibu Puan Maharani , Ketuo DPR RI. Jembatan ini jadi tempat wisato kareno bentuk dan letaknyk yang meanrek perhatian . Jembatan ini dibangun di lereng gunung merapi yang dikelilingi samo duo lembah atau namonyo jurang pakis . Jembatan ini dibangun memang untuk mempermudah akomodasi wargo sekitar dusun giparsang buat ke kota klaten, biar dak muter jauh lagi. Tapi akreno tempatnyo menarek, dan bentuknyo jugo bagus jd sekarang banyak cafe-cafe disekitaran dusun girpasang dengan background jembatan girpasang.
Tumbuhan pakis banyak kito tmeui di hutan-hutan. Tumbuhan ini punyo racun, tapi tumbuhan ini lemak amen dimasak trus dimakan samo nasi. Cuma akreno dio mengandung racun, mako ado trik dan tips amen nak masak pakis. Yang pertamo idak segalo tumbuhan pakis biso dimakan, jadi yang biso dimakan cuma pakis sayur kareno dio yang punyo paleng dikit racun daripado pakis yang laen. Racun yang ado dipakis sayur sebenernyo cepet rusak amen keno panas, Jadi untuk ngilangke racunnyu, pakis biasonyo dicuci samo aer panas dulu, atau dak direbus dulu diaer panas. Nah kalo milih pakis buat dimakan pilihlah yang masih pucuk daun yang masih mudo, kareno teksturnyo masih lembut. Kareno kalo lah tuo dia batangnya keras dak biso dimakan.
Adonyo Pandemi covid 19 ini ngasih banyak dampak negatif disektor perekonomian. Dimano banyak nian perusahan muali dari yang ekcik atau bahkan perusahaan raksasa sekalipun yang akhernyo gulung tikar kerno dak mampu betahan ngadepi pandemi. Memang sebagai pebisnis kito pasti sudah tau resiko apo yang bakal kito hadapi saat krisis atau pandemi melando. Nah sebagai wong yang nak muali bebisnis kito memnag dihatusnke punyo rencano bisnis yang mateng. Apolagi namonyo perubahan perubahan yang dak tedugo, biar kito biso betahan dnegan bisnis kito seharusnyo memang rencano bisnis kito jugo harus bagus dan matang. Buatlah rancangan bisnis yang kuat untuk betahan disaat pandemi atau krisis lagi melando, biar bisnis kito dak tepuruk kedalam kebangkrutan.
Pertamo kali akunmake handphone pas aku masuk kuliah tahun 2005. Hp pertamo aku merk nokia yang bunyinyo masih poliponik. Aku dibelike hp kareno aku nak kuliah merantau keluar kota, jadi bapak aku kasih hadiah hp biar sekalian biso jadi alat komunikasi buat ngabari wong tuo dikampung. Tapi memang nasib aku, kuliah di jakarta banyak nian copetnyo, baru duo bulan dijakarta aku sudah keno copet. Akhernyo aku dak make hp nyampek setahun lebih. Bapak aku amen nak ngubungi aku lewat hp kawan aku. Sampek akhernyo aku dibelike hp lagi masih dengan merk yang samo nokia. Dulu Hp nokia memang laris nian dipasar indonesia.
Olahraga mmenag penting dilakuke tapi kendalanyo buat kito yang nak beolahraga iniandolah alat alat olahrga yang cukup mahal amen nak kito beli. Nah sebelum kamu beli alat alat olahraga buat dirumah, cob atau dak akmu ame mn kamu biso manfaatke barang barang dirumah sebagai sarana buat beolahraga. Mislankamu lengen beli treadmill buat latihan jalan didalam rumah, hargonyo mahal mahal bukan? Nah pakilah tanggo dirumah kamu untuk naik turun bolak balik, kaloti yang tebakar bakal smao dnegan kamu make treadmill. Make tanggo lebih henat daripado beli treadmill. Menurut penelitian jugo betino dengan berat rato rato 68 kilo, dengan lari naik turun tanggo biso ngebakar 500 kalori. Amen cuma jalana bae biso ngebakar 286 kalori.
Dapetke webinar bisnis gratis buat pemulo yang nak mulai bisnis kecik kecikan lewat online shop. Amen kalian punyo bisnis yang nak dikembangke, terutamo bisnis di online shop meloki pelatihan webinar ini selmao 6 bulan gratis. Daftar dan pesen sekrang kerno terbatas. Keuntungan yang didapet amen melok webinar ini adalah kamu biso tau caro mulai bisnis online dengan modal yang minim sejuta atau dinawah sejuta. Kamu jugo bakal dikasih panduan buat nyari barang yang bakalan laris dipasaran. Dikasih tips untuk caro nemuke suplier besak yang biso ngasih hargo murah, barnagnyo ready, samo biso ngebantu negmbangke bisnis kito jugo. Ayo tunggu apolagi daftar sekarang jugo, kerno terbatas.
Menurut aku hidup dijaman sekarang idka teraso saro nian dibanding idup dijaman dulu. Ibu ibu mudo jaman sekarang sudah banyak yang manfaatke waktu luangyo untyk ngedapetke pendapatan sampingan. Banyak ibu ibu yang mulai buka usaha barang atau jasa dari rumah untuk ngebantu perekonomian keluargonyo. Menurut aku hal ini sebenrnyo punyo dampak positip buat negaro kito, semakin banyak ibu ibu rumah tangga yang memelrdatokan sumber dayo manusionyo mako roda ekonomi negaro kito bakal cepet pesat maju. Pengaruhnyo bahkan bedampak baek buat negaro kito. Semakin banyak usaha yang dirinyis mako semakin banyak lowongan kerjo yang dibuka. Mako dari itu menurut aku kito memnag harus biso memberdayokan diri kito walaupun kito harus jadi ibu rumah tangga.
Setelah penat samo gawean dari hari senin nyampek jumat, aku pake hari libur aku tiap sabtu minggu liburan samo anak bini. Kami biasonyo pegi keluar kota, mecak ke bandung atau ke puncak untuk ngabeske waktu yang bekualitas samo anak-anak. Kareno aku memang jarang tejingok anak-anak aku amen pas lagi hari begawe. kareno aku begawe dr pagi tru nyampek rumah lah malem. Dak nian biso ngabiske waktu samo anak-anak aku. Mangkonyo amen pas liburan mak ini aku pakek buat keluargo bae, dak urus gawean amen hari libur mak ini. Amen sekironyo duit dak cukup kadang kami cuma staycation bae berenang di waterboom samo anak-anak. Atau cuma sekedar makan di restoran favouritnyo budak-budak. Amen dak tu pegi ngemall samo nonton bioskop. Yang penting ado waktu aku buat anak-anak aku, pokoknyo tiap punyo waktu luang aku prioritaske samo keluargo.
Punyo bisnis yang makin lamo progesnyi makin turun, kemungkinan besak kamu lagi dijalan kerugian. Yang namonyo bisnis apolagi bisnis yang meloki demam masyarakat alias kato meloki yang lagi vira memang susah buat mempertahankenyo. Untuk ngerintis bisnis jadi besak dan sukses memang lebih gampang dibanding kito mempertahankan bisnis kito buat banyak uwong. Apolagi bisnis yang cuma meloki apo yang lagi viral bae. Misalnyo sebagai contoh bae bisnis makanan, menurut aku sah sah bae amen nak meloki apo yang lagi viral sekarang tapi untuk bertahannyo kito harus punyo strategi. Bisnis yang mak ini memang amen lah sudah berllau baisonyo bakal merugi, tapi jangan panik dulu. Kamu biso bae dka merugi asal kamu punyo trik buat bejualan. Biso kamu bikin cafe dengan menu yang vira, dan menu itu biso kamu gonta ganti sesuai samo apo yang dijadike paporitnyo uwong uwong.
Dari pak Quraish Shihab baru bae aku denger ceramah dio mengenai jilbab atau hijab. Hijab atau jilbab merupoke penutup aurat yang memang dianjurke di dalam alquran. Banyak memang pendapat ulama yang menjabarke hijab atau jilbab yang bedo bedo. Bahkan dari 4 mahzab yang ado di Islam jugo bedo bedo aturannyo. Sebenernyo dalam perbedaan pandangan itu wajar kato pak Quraish Shihab, Ibarat sumber aer yang asalnyo dari aer terjun, sebenernyo samo samo air dari sikok sumber. Tapi mungkin kito ngambek aernyo ditempat yang berbeda beda. Mako dimano bumi dipijak disitulah langut di junjung. Ibarat kato ajaran agama ini menyesuaike daerah tempat dimano agama itu berado, selagi aturannyo idak melanggar aturan agama. Samo bae tentang hijab atau jilbab, menurut pak Quraish Shihab, aturan hijab disesuaile samo tempat. Setiap tempat punyo aturan tentang aurat bedo bedo. Untuk di Arab memang hamlir seluruh tubuh betino itu aurat, bahkan mato jugo biso jadi aurat. Tapi amen di Indonesia cukup menutupi bagian pucuk tubuh sampe kaki itu sudha menutup aurat. Selagi berpakaian yang sopan dan idak menbulke fitnah ke lanang itu lah yang dianjurke dalam islam.
Tari saman yang berasal dari aceh ini merupoke tarian tradisional iIndonesia yang jugo terkenal nyampek keluar Negeri. Mecak Tari samna gayo dari aceh yang penarinyo adalah lanang lanang bakal tampil di 3 negaro dibenua Eropa. Untuk pertamo kalinyo Tarian saman gayo ini bakal ditampilke di Bulgaria, Belgia samo Jerman. Selain itu untuk kito tahu amen tari saman ini merupoke tarian warisan dunio yang sudah disahke samo UNESCO tahun 2011. Selain itu tarian saman gayo ini pernah mendalatkan rekor muri kareno lernah ditarike samo 12 ribu penari yang merupoke tarian dengan penari tebanyak di dunio. Dengan ini mako biso ngebawa namo bangsa Indonesia makin terkenal di mato dunio.
Diet sehat akhir akhir ini sering dilakuke uwong yang pengen punyo badna langsing. Tapi tekadang akreno saking semangatnyo uwong yang gendut dan dak lernah olahraga bisonyo malah ngelakuke diet ekstrim. Biasonyo mereka malah dak makan seharian trus tu Olahraga berat sampe lemes. Menurut aku gayo hidup sehat itu bukan untuk nurunke berat badan, amen tujuan kamu buat nurunke berat andam mako susah turunnnyo. Menurut aku hidupnitu harus punyo gayo hidup sehat untuk biso ngejago kesehatan dan efek sampingnyo punyo badan bagus. Nah diet ketat ini dak sesuai samo pola hidup sehat. Jadi amen kamu nak mulai gayo hidup sehat cobalah dengan mulai makn makann sehat dan olahraga yang ringan dulu. Olahraga yang ringan asalkan konsisiten biso ngebantu metabolisme tubuh kito kok. Berat badan jugo pelan pelan bakal turun dan kesehatan badan jugo mmebaik.
Taufik Hidayat merupoke legenda di dunio Bulu tangkis Indonesia. Banyak uwong yang jadike taufik hidayat sebagai atlet favourite. Maso kecik taufik hidayat dulu seneng maen bola, dio samo sekali idak seneng samo bulu tangkis. Tapi bapaknyo taufik gidayat dak seneng amen anknyo maen bola, masalahnyo taufik galak panas panasam smao ujan ujanan amen maen bola. Pokoknyo dka kenal waktu saking sennegnyo maen bola. Akhernyo bolanyo dikempesi samo bapaknyo, dan taufik hidayat disuruh maen bulu tangkis bae. Awalnyo taufik hidayat dak seneng amen bulu tangkis, tapi akreno bapaknyo yang minta akhernyo dio nyubo belajar maen bulu tangkis. Pas maen pertamo kali ternyato uji pelatihnyo dio punyo bakat, nah semenjak itj dio sering ngewakili skolah bahkan PON jugo dio peloki. Dan lamonkelamoan dio seneng maen bulu tangksi samoek akheenyo malah jadi pemaen terbaik dunio. Itulah kisah taufik hidayat yang biso jadinpemaen terbaik dunio pertamo.